Tawtee e foolotiro tafugol « Meme » ngol ka Ɗemɗe Neeniije
Musiɗɓe tedduɓe, juurotooɓe Misiide, Men hewtidii hannde kadi e kumpital mawngal, kumpital ɓamtaare Fulfulde, e jurol gannde kese. Wano woowiri non, tuma kala, men humpitay on ka ɗemngal men ngal naatiri e Jokkito »
UNESCO humpitii tiitoonde ñalaande winndere ɗemɗe neeniije ɗen 21 Fabraa’iru 2017!
Fii mawningol ñalaande Hakkunde-leyɗeere wonande Ɗemɗe Muynaaɗe Ɗen ñalnde 21 Fabraa’iru 2017, UNESCO, fedde kippunde nden fii ɗuuɗal pine e ɗemɗe.. ka aduna, okkuɓe kadi ñalaande 21 Fabraa’iru nden e hitaande kala, Jokkito »
Fabraa’iru hewtii, lewru ɗemɗe neeniije !
Banndiraaɓe tedduɓe, E hitaande 2014 nden, men yowuno winndannde ka Misiide ɗoo, nodditugol on mawningol haala men muynaaka kan battane ñalnde 21 Fabraa’iru wondude e https://fr.globalvoices.org fewndo nde ɓe fewtinirnoo men lamnde Jokkito »
Ko teddungal e mon, facebook wowlii pular
Waɗii duuɓi tati e ko fawi, gila yarlitiiɓe men fuɗɗii firde laylatol renndo ngol facebook e Fulfulde. Ko ɓaawo nde yimɓe maghribi ɓen newnananoo huutorde ɗemngal Tamazight ngal 2013 woni ko fewjooɓe facebook Jokkito »
Fulfulde, ko ɗemngal layungal
Ñalnde 16 setto (suwen) 2016, gooto e blogooɓe mondoblog yowuno winndannde ka lowre mun doudoufine.mondoblog.org, o tiitori nde : « Faransee, ngal ɗemngal battingal e Pular ». Mo janngii winndannde nden, o fellitay wonde ɗemngal Jokkito »
Daartol « Taariika » Fulfulde
Banndiraaɓe tedduɓe, eɗen nganndi he yontaaji jeytaare Afrik, hohooɓe yiɗnooɓe yoo en keɓ ko’e men, eɓe njoginoo yiɗde yoo en keɓ jeytaare men, to senngo faggudu e dawrugol, kono kadi, yoo en njanngu ɗemɗe men, ngam eɓe nganndunoo jeytaare to senngo faggudu e dawrugol tan, woodat ko tonngoyi en to yeeso. ɓe njottini ndeen yiɗde fedde winndereyaŋkoore wi’eteende : UNESCO. Ndeen neh, nde ngoo miijo ari he mayre, nde tafi goomu ɗemɗiyaŋkooɓe, tamɓe humpito he ɗaɗi ɗemɗe winndere, ngu fawaa peŋtugol alkule jahduɗe he hito gowlaali ɗemɗe Afrik.
Ɓeen neh ndenti mbiɗti hitooji gowlaali ɗemɗe Afrik, ɓe keɗtani kala ɗemngal alkule jahduɗe he hitooji gowlaali maggal, tuugnaade he alkule « Laten ».
Nde ɓe ngayni golle maɓɓe, ɓe ndokki « unesco ». Fedde « unesco » noddi batu to Bamako, laamorgo ngenndi Mali, he lewru ɗiɗaɓiiru 1966, golle maɓɓe njanngaa ngoonɗinaa he nguun batu. Ko he majje annduɓe fulɓe ƴetti alkule limto pulaar (fulfulde), ganndiraaɗe hannde alkule limto « unesco ».
Kono tawi yoga he annduɓe fulɓe wonnooɓe he haaɗtirde janngirdu Senegaal, eɓe cosi (tafi/sinci) fedde almuuɓɓe fulɓe, eɓe mbaɗi he muyaande mayre janngude e jannginde ɗemngal pulaar (fulfulde), eɓe mbi’a ko ndeen fenti alkule limto pulaar, ganndiraaɗe alkule « Mbaañ », ko ɗeen almuuɓɓe fulɓe janngannooɓe to Misira (Ejipt) njannginiratnoo ɗemngal ngal.
Gine kanjum ko alkule feereeje wonnoo winndirde fewndo laamu Seeku Tuuree [Sajoh Bah].
Nde tawnoo jannginirdu « Ajahar » wonndu he nder ngenndi Misira, e ndu taaɓii no feewi he janngingol ɗemngal Arab e fannuuji diine Islaam. Tee eɗen nganndi leñol men, tuggude he maayo woɗewo, haa yottii he fiiltiingo Atlantik to Senegaal, ko ɓe juulɓe yiɗɓe Islaam e ɗemngal Arab, ko ɗuum waɗi gila he duuɓi cosgol janngirdu « Ajahar » eɓe neldatnoo toon sukaaɓe maɓɓe, ɓe njanngoya diine Islaam. Ko toon jultoondiral fulɓe fuɗɗi, ko ɗuum waɗi nde janngude ɗemngal pulaar (fulfulde) ngal fuɗɗaa toon he alkule limto Mbaañ, ɗe njaaji ɗe carii.
Ko nde sukaaɓe fulɓe janngannooɓe ngenndiiji Arab, ngari he duunde Orop, haa teeŋti he ngenndi Faransi, luural hakkunde alkule limto pulaar, ganndiraaɗe alkule Mbaañ e ɗe « unesco » wiimtii, haa teeŋti he saare Bordoo. Ko nih fedde fulɓe janngooɓe pulaar, wonnoonde he Bordoo, felliti noddude batu pelle daraniiɗe janngude ɗemngal pulaar (fulfulde), gonɗe he ngenndiiji Arab e pelle daraniiɗe janngude e janngingol ɗemngal men he ndeer ngenndi Faransi e seernaaɓe jannginooɓe ɗemngal pulaar (fulfulde) to « INALCO » e annduɓe fulɓe gollantooɓe leñol ngol. Pelle janngooje e jannginooje pulaar (fulfulde) he ngenndiiji Arab nootii, Peŋgal ngenndi Misira he gardagol Yero Dooro jallo, peŋgal ngenndi Libi he gardagol Abuubakiri Kah, Peŋgal Arabii Sa’uudiya, he gardagol Muhammadu Bari e yoga he alimuuɓɓe fulɓe janngooɓe Arab, arnooɓe guurte he ndeer Orope. Pelle janngooje e jannginooje ɗemngal pulaar (fulfulde) he nder ngenndi Faransi, nootii, yeru : fedde jaŋde e pinal to Paris e seerenɓe jannginooɓe ɗemngal ngal to INALCO, yeru : Alfaa Ibrahiima Soh, Muhammadu Moodi Alliyyu, Mammadu Sammba Joob « Murtuɗo » e Jibi Umar Mbooc.
Ɓe njaaɓaa he Bordoo tuggude ñannde 08/08/81 haa ñannde 10/08/1981, ɗee balɗe tati alaa ko woni haala wanndiraaɓe fulɓe so wonaa hol no ngoodtinirten alkule limto pulaar (fulfulde).
He ñalooma tataɓiijo oo kawtal jannooɓe pulaar he ngenndiiji Arab, jaɓi tawtude wanndiraaɓe maɓɓe jannginirooɓe alkule limto Pulaar, ganndiraaɗe alkule « UNESCO ». Ko nih woni njeñcudi muuyaande jonnde ndee heɓaa winndaa siifaa, woni ngotaagu alkule limto pulaar (fulfulde).
Nde tawnoo, ina wonoo he yilaaji yimɓe arɓe e tawaaɓe fof, sosde fedde fulɓe winndereyaŋkoore, darantoonde janngude e jannginde ɗemngal Pulaar (fulfulde) e ŋellitde pine fulɓe he winndere ndee, ngoon miijo udditaa yeewtaa hawraa, fedde fulɓe winndereyaŋkoore sosaa woni : kawtal janngooɓe pulaar (fulfulde) he winndere ndee.
Tuggude he nguun ñalngu haa yottii he ñallunge hannde ngee, allaa ko woni darnde kawtal, so wonaa ndeen muuyaande, ngal heɓii wone he waawde sosde fotde 18 catal he ndeer ngenndi Faransi, ngal heɓii kadi wone he waawde anndeede he winndere ndee e jaɓaneede yoga he eɓɓooje maggal he nder pelle winndere.
Eɗen nganndi kadi gila ngal sosaa e ngal jokki paandale maggal, haa teeŋti he jokkoondirde he pelle daraniiɗe janngude e jannginde ɗemngal pulaar e ɓamtude pine fulɓe he winndere ndee, ko he ngaal jokkoondiral, ngal heɓi jokkoondirde he fedde Malinaaɓe wi’eteende : Tabital Pulaaku Mali, tawi ndeen fedde, kala duuɓi ɗiɗi e nde yuɓɓina koolol (festival), ko he koolol mayre ɗiɗaɓol ; ñannde 28/02/1998 haa ñannde 05/03/1998, ɓe neldi kawtal noddaandu ngal jaɓi noddaandu maɓɓe, ngal neldi peŋgal yimɓe ɗiɗo. Nde ɓeen njottii Bamako, ɓe njaɓɓoraa ko no sete laamu, ɓe koɗtiraa, ko teddungal e enɗam pulaagu.
kuɗol: Tijjaani Mbaalo
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn